World Trade Center (1973–2001)
World Trade Center (puhekielessä myös WTC tai Kaksoistornit) oli New Yorkissa Yhdysvalloissa sijainnut pilvenpiirtäjäkompleksi, joka tuhoutui syyskuun 11. päivän terrori-iskuissa vuonna 2001. Amerikanjapanilaisen arkkitehti Minoru Yamasakin suunnittelemaan rakennuskompleksiin kuului kaikkiaan seitsemän rakennusta, joissa työskenteli noin 50000 ihmistä. New Yorkin World Trade Center oli eri puolilla maailmaa sijaitsevista World Trade Centereistä tunnetuin.
Samalle paikalle rakennetaan uutta World Trade Center-kompleksia, jonka korkein rakennus on nimetty One World Trade Centeriksi.
New Yorkin World Trade Center oli kuuluisa kahdesta valtavasta pilvenpiirtäjästään, kaksoistorneista. Tornit olivat maailman korkeimmat pilvenpiirtäjät vuosina 1972–1974, kunnes Willis Tower (Sears Tower) syrjäytti ne. Torneissa oli 110 maanpäällistä kerrosta, tornit olivat 417 ja 415 metriä korkeat ja ne peittivät kuuden ja puolen hehtaarin alueen Manhattanin länsilaidalla.[1][2][3] Ulkokehä otti vastaan tuulikuormat, sisäkehä vain pystysuoria voimia.[4]
Välipohjien kannattimena olivat 33-tuumaiset teräsristikot, laattana teräsbetoninen liittolaatta. Ristikoiden liitoksessa ulkokehään käytettiin joustavia kumivaimentimia tuulikuormien aiheuttamien muodonmuutosten vuoksi. Liittolaatassa pohjana oli profiloitu teräslevy, päällä 4 tuumaa (noin 100 mm) betonia.[4]
Teräsosat oli alun perin suojattu keskimäärin 20 mm (½-¾ tuuman) vahvuisella ruiskutettavalla vermikuliitti-paloeristeellä, sisärungossa osin kipsilevyin. Eriste oli virheellisesti ruiskutettu primer-käsitellylle teräspinnalle, mikä vähensi eristyksen kiinnipysyvyyttä. Ruiskueristettä oli 1990-luvulla lisätty useimpiin kerroksiin, vahvuudeksi uusituilla osilla tuli 25–38 mm (1–1½ tuumaa). Tällä vahvuudella oikein suoritetulla paloeristyksellä laskennallinen palonkestoaika olisi ollut kaksi tuntia.[5]
Rakennukseen oli 1990-luvulla asennettu sprinklerijärjestelmä suurimpaan osaan tiloista.[5] Hätäpoistumisteinä oli kolme ydinosassa sijainnutta portaikkoa.
Pommi-isku oli 26. helmikuuta 1993 tapahtunut pommi-isku New Yorkin World Trade Centerin (WTC) maanalaisissa kerroksissa. Iskun tehneiden terroristien tarkoituksena oli vaurioittaa World Trade Centerin kaksoistornien tukipilareita aiheuttaen tornien sortumisen ja tuhansien ihmisten kuoleman.[6] Kaksoistornit eivät kuitenkaan vaurioituneet, mutta isku aiheutti kuuden ihmisen kuoleman ja haavoitti yli tuhatta ihmistä. World Trade Centerin pommi-isku oli New Yorkin pahin terrori-isku ennen syyskuun 11. päivän iskuja.
New Yorkin World Trade Centerin rakennukset WTC1 ja WTC2, sekä WTC7 tuhoutuivat syyskuun 11. päivän iskussa vuonna 2001 terroristien ohjatessa kaksi matkustajakonetta törmäämään torneihin. Lennoilla oli määränpäänä Los Angeles Kaliforniassa. Ensimmäinen kaapattu matkustajalentokone, American Airlinesin lento 11:n Boeing 767 törmäsi Pohjoistornin pohjoispuoleen kello 8.46 paikallista aikaa (Suomen aikaa kello 15.46). Useat televisiokanavat näyttivät suoraa kuvaa onnettomuuspaikalta. Törmäyksen syystä ei aluksi ollut varmuutta, mutta seuraavan United Airlinesin lennon 175 törmätessä Etelätorniin kello 9.03 paikallista aikaa, tekojen tahallisuus alkoi olla ilmeistä. Molemmissa torneissa syttyi tulipaloja. Virallisten tietojen mukaan törmäysiskuissa vapautunut liike-energia ja syntyneet tulipalot aiheuttivat tornien rakenteessa muodonmuutoksia, jotka johtivat rakennusten sortumiseen. Ensimmäisenä kello 9.59 romahti Etelätorni yhden tunnin ja 20 minuutin palon jälkeen. Pohjoistorni romahti 30 minuuttia myöhemmin tunnin ja 42 minuutin palon jälkeen. Kuolonuhreja aiheutui runsaat 2750 henkeä. Viranomaisten selvityksiä kritisoivien ”9/11 Truth” -aiheisten kansalaisjärjestöjen[7] taholta on esitetty muun muassa, että iskuihin syyllistyi Yhdysvaltain hallinnon sisäisiä voimia ja rakennukset tuhottiin räjäyttämällä niiden rakenteita.[8]
Samalle paikalle aloitettiin vuonna 2006 uuden One World Trade Centerin rakentaminen, entinen Freedom Tower. Rakennustöistä vastaavan arkkitehtitoimisto Skidmore, Owings & Merrillin mukaan rakennustöiden oli määrä valmistua jo 2008, mutta se valmistui vasta vuonna 2014.[9] Edellisen WTC:n paikalla on lisäksi rakenteilla kolme muuta korkeaa rakennusta, Two World Trade Center, Three World Trade Center ja Four World Trade Center, joiden valmistumisen uskottiin aiemmin venyvän 2030-luvulle.[10] [11][12] Kuitenkin nykyisen arvion mukaan viimeisenä valmistuva Two World Trade Centerin arvioidaan valmistuvan vasta 2018. 7 World Trade Center valmistui jo 2004
World Trade Centeristä on tehty myös samanniminen elokuva vuonna 2006.
Eräässä Marvelin sarjakuvassa Hämähäkkimies ja muut Marvelin sankarit auttavat WTC-tornien terrori-iskun uhreja ja ottavat asiaan kantaa.
Elokuvassa Pako New Yorkista (1981) [13] päähenkilö soluttautuu vankilaksi muutettuun Manhattanin saareen laskeutumalla liitokoneella WTC:n katolle.
Elokuvassa Remember Me (2010) kuvataan myös syyskuun 11. päivää, kun päähenkilö (Robert Pattinson) on kyseisessä rakennuksessa terrori-iskujen aikaan.
TV-sarjan The Lone Gunmen[14] ensimmäisessä jaksossa, USA:n hallinnon alainen järjestö kaappaa kauko-ohjauksella Boeing 727 matkustajakoneen törmäämään WTC-torniin. Aikomuksena syyttää iskusta muslimiterroristeja ja aloittaa sota.[15] Jakso esitettiin ensimmäisen kerran 4. maaliskuuta 2001. [16]
Dokumenttielokuva Man on Wire (2008) ja 3D-näytelmäelokuva The Walk (2015) kertovat ranskalaisesta Philippe Petit'sta, ja hänen vuonna 1974 luvatta tekemästään nuorallakävelystä kaksoistornien väliin viritettyä vaijeria pitkin.
Kaksoistornit yöllä. Pohjoistornin aula elokuussa 2000. Top of the World Trade Center Observatories Windows on the World-ravintola. Marriott World Trade Center. Ensimmäinen 7 World Trade Center. Austin Tobin Plaza. Lower Manhattan ennen 11. syyskuuta 2001. National September 11 Memorial & Museum.
, Transclusion error: {{En}} is only for use in File namespace. Use {{lang-en}} or {{en icon}} instead. Check date values in: |accessdate=, |date= (help)CS1 maint: extra punctuation (link) CS1 maint: unrecognized language (link) John Gilbert: Maailman suurimmat ihmeet, Weilin+Göös 1971
Transclusion error: {{En}} is only for use in File namespace. Use {{lang-en}} or {{en icon}} instead. Transclusion error: {{En}} is only for use in File namespace. Use {{lang-en}} or {{en icon}} instead.
Luokka:Financial District (Manhattan) Luokka:New Yorkin entiset rakennukset ja rakennelmat Luokka:New Yorkin pilvenpiirtäjät Luokka:Manhattanin rakennukset ja rakennelmat Luokka:Syyskuun 11. päivän iskut Luokka:Seulonnan keskeiset artikkelit